Izolyatsiyadagi Burak O‘zchivit rafiqasiga uy ishlarida ko‘maklashmoqda

Burak O‘zchivit va Fahriye Evjen juftligi izolyatsiyada qilayotgan ishlari bilan boshqalarga o‘rnak bo‘lsa arziydi. “Yandeks Dzen” platformasida yozilishicha, aktyor uy ishlarida turmush o‘rtog‘iga ko‘maklashmoqda.

Avvalroq juftlik ijtimoiy tarmoqlarda Turkiya Sog‘liqni saqlash vazirligining fuqarolarni uyda qolishga undab, “Hayot uyga sig‘ar” nomli tashabbusini qo‘llab-quvvatlagan va bunga javoban sog‘liqni saqlash vaziri Faxriddin Xoja Burak va Fahriyega minnatdorchilik bildirgandi.







 View this post on Instagram








“Hayotni uyga sig‘dirgan” juftlik bunday og‘ir vaziyatda bir-birini har tomonlama qo‘llab-quvvatlamoqda. Ma’lum qilinishicha, ular uy ishlarini teng bo‘lishib olgan: Fahriye ovqat pishirish, kiyimlarni dazmollash va kerakli mahsulotlar ro‘yxatini tuzish bilan mashg‘ul bo‘lsa, uyni tozalash, kirlarni yuvish va do‘konga chiqish kabi vazifalarni Burak bajarmoqda.

Shuningdek, o‘g‘illari Karan tarbiyasi bilan shug‘ullanishdek mas’uliyatli vazifani kunning birinchi qismida aktrisa, ikkinchi qismida bo‘lsa aktyor bajarmoqda, deb yoziladi xabarda.